Ambany, hany ka nanantena io ny vip. Nitàna andraikitra telo ny talen-tsekoly tamin’izany satria ankoatra ny maha tale sy mpampianatra azy dia mbola andraikiny ihany koa ny fokontany. Vokatr’izany dia ratsy ny vokatra azo teo amin’ny fampianarana ka anisan’ny antony iray nampiroborobo ny sekoly tsy miankina izany. Nianjady tamin’ny sekolim-panjakana rehetra izany. Nanomboka tamin’ny fitondran’andriamatoa marc ravalomanana, izay efa voaresaka tany aloha, fa nanomboka nisian’ ny famatsiam- bola mivantana tany amin’ ny sekoly sy fampitaovana ny mpianatra dia niverina ny nitombo ny taham- pidirana an-tsekoly ary nihatsara ny vokatra. Amin’ny maha fanampiana azy anefa dia tsy mahasahana ny lafin-javatra rehetra mampandroso ny sekoly na mitondra fahombiazana eo amin’ny fampianarana izany fa natao kosa mba ho fandrisika ho an’ireo vondron’ olona ifotony ihany. Tsy araka izany anefa ny zava-nisy fa dia niala tanteraka tamin’ny sekoly ny fokontany raha ny teto ambatondratsira no asiana resaka ka nahatonga ny sff ambatondratsira ho lasa sekolin’ireo ray aman-drenin’ny mpianatra izay vitsy an’isa fa tsy an’ny fokonolona. Izany hoe tsy mipetraka intsony ny maha fananana iombonana azy. Tsy misy ny fandraisan’ andraikitry ny filoham- pokontany amin’ny fanentanana ny fokonolona amin’ny fanatsarana fa dia nijanona tamin’ny fanorenana ilay trano fianarana voalohany izay naorin’ny fokontany tamin’izany fotoana fotsiny. Ireo ray aman-dreny mampiana-janaka ao no tompon’antoka amin’ny fananganana ireo fotodrafitrasa madinika, manampy ny famatsiam-bola avy amin’ny fanjakana azo ampiasaina ho amin’izany. 57 ny isan’ireo ray aman-dreny mampiana-janaka ao amin’ny sekoly amin’izao fotoana izao desambra 2015 raha ampilaharina amin’ny isan’ny mpianatra 131 ny isan’ny fram dia vitsy satria raha atao ny salanisa dia manana zaza telo isaky ny ray aman-dreny. Tsy zava- misy tena marina anefa io araka ny nambaran’ireo tompon’ andraikitra fa mitambatambatra ireo ray aman-dreny. Izany hoe, misy zaza tsy nateraky ny ray aman- dreny iray anefa misoratra aminy, amin’izay mba ifampizarana ny adidy. Rehefa takina ny sora-piankohonan’ny zanany izy ireo amin’io fotoana io dia tsy maneho izany fa milaza ny vao hanao ny sasany ary ao ireo tsy manana mihitsy. Anisan’ny olana mbola setrain’ny sekoly any ambanivohitra io tsy fananan’ny ankamaroan’ny mpianatra sora- piankohonana io, izay tsy maintsy ilain’ireo mpianatra rehefa hanao fanadinam- panjakana. Tsy afa- manohitra ireo mpampianatra manoloana izany fa aleony milefitra mba hisian’ny mpianatra mianatra ka tsy hahafaty ny sekoly. Toy ny sekoly rehetra dia misy ny fandraisana anjara aloan’ireo ray aman-dreny amin’ny fampianarana ny zanany izay toy izao 700 ar isaky ny mpianatra izay mitsinjara toy izay hita tao amin’ny sff ibongamahasoa. Efa nambara moa fa iraisan’ny sekoly rehetra manerana ny zap izany. Misy ny vary akotry 14 kg isaky ny ray aman-dreny isan-taona, izay solom-bokatra ho an’ny mpampianatra, aloa isaky ny voalohan’ny volana mey. Ankoatra izay dia misy ny 500 ar isaky ny ray aman-dreny, aloa isam-bolana mba ho karaman’ny mpampianatra fram. Eny am-piandohan’ny taom-pianarana kosa dia mandoa 1000 ar ny ray aman-dreny tsirairay mba ho fampitaovana ny sekoly tsaoka, famaohana, taratasy, araka ny nambaran’ny talen-tsekoly dia misy fahatarana matetika ny vola avy amin’ny fanjakana ka mba ho fitsinjovana izany no anton’io vola io. Ny fivoriana kosa no hanapahana izay hampiasana azy raha toa ka ara-potoana izany. Manatanteraka izay tapa-kevitra iarahana ny ankamaroan’ny ray aman-dreny araka ny voalazan’ny talen-tsekoly. Misy koa anefa ireo izay mitsoaka adidy sy mitady tany malemy anorenam-pangady ka mamindra ireo zanany any amin’ireo sekoly hafa manodidina efa voalaza tetsy aloha ny taom-pianarana manaraka. Misy ny fepetra efa ifanarahan’ireo sekoly rehetra ao anatin’ny zap, mahakasika ireo mpianatra mifindra sekoly ireo amin’ny fitakiana ny karine manamarina ny fahavitana adidy tany amin’ny sekoly nialàna. Tsy azon’ireo sekoly ao anatin’ny zap atao mihitsy ny mandray ireo mpianatra tsy mazava araka izany. Ireo sekoly roa miala 2 km ny fokontany voalaza teo aloha anefa dia tsy ao anatin’ny zap fa efa an’ny zap hafa ka tsy hita izay anaovana azy araka ny resaka nifanaovanay tamin’ireo tompon’ andraikitra. Toy izao aseho amin’ny fafana manaraka izao ny fitambaran’ny vola notantanin’ny sekoly ny taom-pianarana 2014 2015.